## **Informasjonsbrev Solvang 4 – august/september 2019**

* Solvangdagene er nå til helgen og alle kolonister oppfordres til å bidra. Ta kontakt med Asle for lopper (454) og Monika for marked (512). Fint om så mange som mulig er i hagene sine denne helgen, så vi viser frem det aktive samfunnet vårt fra sin beste side. Inviter gjerne gjester!
* **Tre hytter** legges ut for salg i høst. Takstene er nå klare, og det kommer oppslag på tavlene om mulighet for internt bytte snart - så følg med!
* Styret får med jevne mellomrom klager på husdyr. Hunder som bjeffer og/eller uler, går løs inn i andres hager, katter som er ute om natten og som igjen tiltrekker seg andre katter, som legger seg i verandamøbler - eller til og med hopper inn vinduer. Det er ifølge ordensreglene tillatt med et kjæledyr pr parsell (unntak for høner) så sant det ikke er til sjenanse for andre. Styret synes det er synd hvis disse reglene må strammes inn, men da er det viktig at katte/hundeeiere passer godt på dyrene sine, både dag og natt.
* Komitelederne i hagen gjør en viktig jobb med å fordele, organisere og følge opp arbeidsoppgavene til sin komite. Det er viktig at alle komiteens medlemmer tar sin del av ansvaret for at jobbene blir gjort, og jobber inn sine (minimum) 10 timer. **Hvis du vet du ikke har gjort pliktarbeidet ditt i år, ta kontakt med din komiteleder!** Det skal ikke være nødvendig for komitelederne og purre på sine medlemmer. Styret vil få en oversikt over de som ikke har fylt timene sine etter endt sesong, og de som mangler timer vil motta en bot fra styret. Vi er avhengig av at alle drar lasset i hagen vår!
* Kvistbilen kommer til parkeringsplassen vår **mandag 16.september kl 18-19** (mens den står innerst i Nordbergveien 19-20). Mandag 14.oktober kommer bilen allerede klokka 17-18 - Nordbergveien fra 18:15 - og det er siste gang for hageavfall denne sesongen.
* Solvang 4 har anledning til å ha opptil 3 vinterboere utenfor sesongen. **Søknadsfrist for dette er 15.september**. Som vinterboer får du bla ansvar for å gå jevnlige kontrollrunder.
* Har du behov for å bruke en henger, kan denne leies for 100 kroner. Snakk med Nils Helge (hytte 521) eller Stig (hytte 529).
* Neste år fyller Solvang4 **90 år**. Det bør markeres! Har du gode ideer til hvordan vi kan jubilere, så legg en lapp i postkassa på Felleshuset, eller send en epost til solvang4@kolonihager.no
* Sensommer eller tidlig høst? Mørkere kvelder krever at alle sørger for utelys på hyttene sine.
* Fredag 6.september blir det direkte radiosending i hele 5 timer fra Poppelveien. Programmet **Holm på NRK P1+ sender fra klokken 9 – 14**. Det betyr trolig at de kan komme til å sperre Poppelveien for biltrafikk fra ca 07.00 til 15.00 den dagen, ved at det parkerer en liten sendebuss utenfor porten hos Trine. Alle kolonister er hjertelig velkommen til å svinge forbi for å hilse på.